Page:History of Buchaven (sic) in Fifeshire (1).pdf/15

15 that it was surely his, or someotherbody’s: but he had us’d a’ his birr at the getting o’t to try is abilities, being the first time, e’er he was at sic a business before ; and when he had done a' that man could do at it, he said it was nonsense ; and shame fa' him, but he would rather row his boat round his Bass an’ back again, or he’d do the like again ; for Wise Willie gade wude at the bairn, and said it had mair ill nature than the auldest wife about the town ; for it pissed the bed, shit the bed, and skirl’d like a wild cat, and kept him frae his night’s rest; and the auld hags about the town ca’d him Sandy the bairn’s daddy ; and a’ the young gillie gaukies o’ lassies held out their fingers and cried, Ti hi hi Sandy, tne Kirk will kittle your hips for that: And after a’ the blear-eyed bell-man came bladering about the buttock meal, summoned him and her before the haly band ; a court that was held in the Kirk on Saturday morning; and all the herd laddies round about cried, Ay, ay, Sandy, pay the bull siller, or we’ll cut the cow’s tail awa. So poor Sandy suffered sadly in the flesh, besides the penalty and kirk penance.